สยาม ศิริมงคล

สยาม ศิริมงคล (เกิด 30 เมษายน พ.ศ. 2517) อธิบดีกรมการพัฒนาชุมชน เคยดำรงตำแหน่งผู้ว่าราชการจังหวัดหลายจังหวัด เช่น จังหวัดสมุทรปราการ จังหวัดนครราชสีมา จังหวัดอุดรธานี จังหวัดนครพนม

 ประวัติ 
นายสยาม ศิริมงคล มีชื่อเล่นว่า เก๋า เกิดเมื่อวันที่ 30 เมษายน 2517 ด้านชีวิตครอบครัวสมรสกับ ฟ้าใส อรจิรา แก้วสว่าง นักแสดงหญิงที่อายุห่างกันถึง 20 ปี ด้านการศึกษา นายสยามจบการศึกษาระดับปริญญาตรีจากคณะรัฐศาสตร์ จุฬาลงกรณ์มหาวิทยาลัย และระดับปริญญาโท รัฐประศาสนศาสตร์มหาบัณฑิต จากสถาบันบัณฑิตพัฒนบริหารศาสตร์เปิดประวัติ ‘สยาม ศิริมงคล’จากผู้ว่าฯอายุน้อยสุด ผงาดขึ้นแท่นอธิบดีกรมการพัฒนาชุมชน

 รับราชการ 
นายสยามรับราชการในตำแหน่ง ผู้อำนวยการกองการเจ้าหน้าที่ สำนักงานปลัดกระทรวงมหาดไทย เมื่อปี 2554 ก่อนจะได้รับแต่งตั้งเป็น ผู้ช่วยปลัดกระทรวงมหาดไทย และ รองผู้ว่าราชการจังหวัดสมุทรปราการ ตามลำดับ และในปี 2560 ได้รับการแต่งตั้งเป็น ผู้ตรวจราชการกระทรวงมหาดไทย ในวัย 43 ปี  จากนั้นจึงได้เลื่อนขึ้นเป็น ผู้ว่าราชการจังหวัดนครพนม เมื่อปี 2561 ขณะอายุเพียง 44 ปีนับเป็นผู้ว่าราชการจังหวัดที่อายุน้อยที่สุด 

ในปลายปี 2563 เขาได้ย้ายมาดำรงตำแหน่งผู้ว่าราชการจังหวัดอุดรธานีสยาม ศิริมงคล ผู้ว่าฯอายุน้อยสุดนั่งเมือง"โคราช” ต่อมาในปี 2565 ได้รับแต่งตั้งให้ดำรงตำแหน่งผู้ว่าราชการจังหวัดนครราชสีมาเปิดประวัติ ดูโปรไฟล์ “สยาม ศิริมงคล” ว่าที่พ่อเมืองโคราช ผู้ว่าฯหนุ่ม คุมจังหวัดใหญ่

ในวันที่ 20 กุมภาพันธ์ 2567 นายสยามได้รับแต่งตั้งให้ดำรงตำแหน่งอธิบดีกรมการพัฒนาชุมชน แทนที่นายชัยวัฒน์ ชื่นโกสุม ที่สลับไปดำรงตำแหน่งผู้ว่าราชการจังหวัดนครราชสีมาส่องโปรไฟล์ 2 อธิบดีใหม่ "กรมที่ดิน-กรมการพัฒนาชุมชน"

ต่อมาในวันที่ 19 สิงหาคม 2568 คณะรัฐมนตรีได้มีมติให้โอนย้ายนายสยาม ไปเป็นผู้ว่าราชการจังหวัดสมุทรปราการ แทนนายศุภมิตร ชิณศรี ที่ย้ายไปดำรงตำแหน่งผู้ว่าราชการจังหวัดนครสวรรค์ โดยจะมีผลตั้งแต่วันที่ 1 ตุลาคม 2568 เป็นต้นไป

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๕, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๘, เล่ม ๑๓๒ ตอนที่ ๓๑ ข หน้า ๕๒, ๔ ธันวาคม ๒๕๕๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๔๐ ตอนที่ ๑๓ ข หน้า ๙๘, ๒๗ มีนาคม ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๒๗ ตอนที่ ๙ ข หน้า ๔, ๒ กันยายน ๒๕๕๓
ราชกิจจานุเบกษา, พระบรมราชโองการ ประกาศ เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๖๖, เล่ม ๑๔๐ ตอนพิเศษ ๗ ข หน้า ๒๕๖, ๒๓ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ และเหรียญลูกเสือสดุดี ประจำปี ๒๕๖๒, เล่ม ๑๔๐ ตอนที่ ๓๐ ข หน้า ๗, ๗ กรกฎาคม ๒๕๖๖

 อ้างอิง 

หมวดหมู่:ผู้ว่าราชการจังหวัดนครราชสีมา
หมวดหมู่:ผู้ว่าราชการจังหวัดอุดรธานี
หมวดหมู่:ผู้ว่าราชการจังหวัดนครพนม
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:อธิบดีกรมการพัฒนาชุมชน